Il-Ministeru tal-Agrikoltura u l-Kummissarju għall-Ħarsien tal-annimali, b'kollaborazzjoni mad-Direttorat għall-Ħarsien tal-Annimali nieda l-ewwel edizzjoni tal- Animal Honours Awards . L-għan ta' dawn il-premjijiet huwa li nirrikonoxxu u nesponu dawk in-nies straordinarji li jagħmlu minn kollox u saħansitra jmorru oltre sabiex jgħinu dawk l-annimali, kif ukol lil dawk l-annimali li missewlna qalbna u moħħna b'mod specjali. Il-pubbliku ġenerali huwa mistieden sabiex jissottometti in-nominzzjonijiet fuq www.animalawards.gov.mt sabiex niċċelebraw u nirrokonoxxu lin nies u l-annimali f'kull aspett tal-Ħarsien tal-Annimali. In-nominazzjonijiet huma maqsumin f'20 kategorija, b'10 minnom huma dedikati lin-nies u 10 oħra huma dedikati l-annimali. L-għaxar kategoriji għan-nies jinkludu; Annimal bl-uniformi, Annimal domestiku ( pet ) addotat tas-sena, Annimal domestiku tas-sena, l-aktar annimal intelliġenti, kelb tas-servizz ( service dog ), Annimal tar-razzett ( Farm Animal ), l-aktar annimal umoristiku, annimal f'santwarju li l-aktar għandu bżonn dar, l-aktar annimal domestiku kuraġġuż, u għasfur favorit L-għaxar kategoriji tan-nies jinkludu: L-Aħjar Veterinarju, L-Aħjar Bidwi, L-Aħjar Organizzazzjoni Volontarja, L-Aħjar Persuna bl-Uniformi, L-Aħjar Ġurnalist, L-Aħjar Edukatur, L-Aħjar Kunsill Lokali, L-Aħjar Stabbiliment li huwa pet-friendly , L-Aħjar Żagħżugħ li Jħobb l-Annimali u L-Aħjar Voluntier. Matul din it-tnedija għall-premjijiet, il-Kummissarju għall-Ħarsien tal-Annimali, Alison Bezzina spjegat kif dawn il-premjijiet għandhom żewġ għanijiet. L-ewwel għan huwa li nesponu stejjer pożittivi dwar annimali u dwar dawk in-nies li jħobbu l-annimali. "Ħafna drabi nisimgħu b'ħafna stejjer ta' tbatija u krudeltà, madankollu dawk l-istejjer sbieħ jixirqilhom ikunu rikonoxxuti wkoll" It-tieni għan, spjegat il-Kummissarju Bezzina, huwa sabiex ngħollu aktar il-kwistjonijiet li għandhom x'jaqsmu mal-ħarsien tal-annimali fuq l-aġenda nazzjonali. "Dawn il-premjijiet jiġġeneraw aktar djalogu soċjali u jitqajjem aktar għarfien, u jressqu aktar is-suġġett tal-ħarsien tal-annimali fuq livell nazzjonali." Il-Ministru tal-Agrikoltura l-Onorevoli Anton Refalo li wkoll kien preżenti għal din it-tnedija qal li l-għan ta' dawn il-premjijiet huwa li jingħata rikonoxximent mistħoqq lil dawk in-nies illi l-prijorità tagħhom hi li jissalvagwardjaw l-annimali. "Dawn jinkludu uffiċjali għall-ħarsien tal-annimali, u nies oħra ta' professjoni kif ukoll ħafna voluntiera li jiddedikaw ħafna mil-ħin tagħhom għall annimali. Aħna rridu niħdu din l-opportunita sabiex nuru l-apprezzament tagħna lejn l-annimali, kif ukoll nagħtu ġieħ lil dawn in-nies li jixriqilhom ikunu onorati" Il-pubbliku jista` jissottometti n-nominazzjonijiet fuq www.animalawards.gov.mt . In-nominazzjonijiet jagħlqu fil-31 t'Awwissu, 2021 u r-rebbieħa jkunu magħżula minn bord ta' ġurija, li jkunu mħabbra dakinhar tal- World Animal Day , 4 t'Ottubru, 2021. Wara li jkunu sottomessi n-nominazzjonijiet permezz tas-sit, il-membri u l-pubbliku huma mħeġġa sabiex isaħħu n-nominazzjonijiet tagħhom billi jibagħtu filmati u ritratti fuq animalawards.mafa@gov.mt Alison Bezzina. Ritratt: Jason Borg / DOI Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60e69d6dd0fa5_rand.td-a-rec-img{text-align:left}.td_uid_3_60e69d6dd0fa5_rand.td-a-rec-img img{margin:0 auto 0 0}